CELEX: 62019TN0495
Language: bg
Date: 2019-07-08 00:00:00
Title: Дело T-495/19: Жалба, подадена на 8 юли 2019 г. — Румъния/Комисия

26.8.2019   
            
            
               BG
            
            
               Официален вестник на Европейския съюз
            
            
               C 288/64
            
         
      Жалба, подадена на 8 юли 2019 г. — Румъния/Комисия
      (Дело T-495/19)
      (2019/C 288/79)
      Език на производството: румънски
      
         Страни
      
      
         Жалбоподател: Румъния (представители: C. Canțăr, E. Gane и R. Hațieganu)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Решение (ЕС) 2019/721 на Комисията от 30 април 2019 г. относно предложение за гражданска инициатива, озаглавена „Политиката на сближаване в полза на равенството между регионите и на устойчивостта на регионалните култури“,
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: нарушение на член 4, параграф 2, буква б) от Регламент № 211/2011 относно гражданската инициатива във връзка с компетентността на ЕС, установена в Договорите на Съюза
                  
                              —
                           
                           
                              Румъния счита, че в Договорите няма правно основание, което да предоставя на Комисията възможност да представя предложение за законодателен акт на Съюза в смисъла, посочен от организаторите на предложението „Политиката на сближаване в полза на равенството между регионите и на устойчивостта на регионалните култури“, тъй като това предложение попада по очевиден начин извън обхвата на правомощията на институцията на Съюза да представи предложение за правен акт на Съюза с цел изпълнение на Договорите по смисъла на член 4, параграф 2, буква б) от Регламент № 211/2011.
                           
                        
            
                  2.
               
               
                  Второ основание: нарушение на задължението за мотивиране, предвидено в член 296, втора алинея от Договора за функционирането на Европейския съюз
                  
                              —
                           
                           
                              Румъния счита, че задължението за мотивиране, предвидено в член 296, втора алинея от Договора за функционирането на Европейския съюз, не може да се ограничи до информиране на организаторите относно обстоятелствата по член 4, параграф 3 от Регламент № 211/2011 — мотиви за отказа за регистрация и всички възможни средства за защита, с които разполагат.
                           
                        
                              —
                           
                           
                              Румъния твърди във връзка с това, че мотивите на Решение (ЕС) 2019/721 са явно недостатъчни. Явно недостатъчни са мотиви, които не позволяват на заинтересованите лица да се запознаят какво е прието за регистрацията на предлаганата инициатива и да реагират съответно, а на Общия съд на ЕС да упражни своя контрол за законосъобразност на решението.